title: Provedbena uredba Komisije (EU) 2018/1594 оd 22. listopada 2018. o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta (Bratislavský rožok/Pressburger Kipfel/Pozsonyi kifli (ZTS))

text:
                  24.10.2018

                  HR

                  Službeni list Europske unije

                  L 265/1

         PROVEDBENA UREDBA KOMISIJE (EU) 2018/1594
         оd 22. listopada 2018.
         o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta (Bratislavský rožok/Pressburger Kipfel/Pozsonyi kifli (ZTS))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Slovačke za odobrenje izmjene specifikacije za zajamčeno tradicionalni specijalitet „Bratislavský rožok”/„Pressburger Kipfel”/„Pozsonyi kifli”, registriran u skladu s Provedbenom uredbom Komisije (EU) br. 729/2012 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (b) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Bratislavský rožok”/„Pressburger Kipfel”/„Pozsonyi kifli” (ZTS).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343,14.12.2012., str. 1.

            (2)  Provedbena uredba Komisije (EU) br. 729/2012 od 8. kolovoza 2012. o upisu naziva u registar garantirano tradicionalnih specijaliteta (Bratislavský rožok/Pressburger Kipfel/Pozsonyi kifli (GTS)) (SL L 213, 10.8.2012., str. 9.).

            (3)  SL C 19, 19.1.2018., str. 28.


title: Provedbena uredba Komisije (EU) 2018/1596 оd 23. listopada 2018. o produljenju odstupanja od Uredbe Vijeća (EZ) br. 1967/2006 u pogledu najmanje udaljenosti od obale i dubine za obalne mreže potegače koje love u određenim teritorijalnim vodama Francuske (Okcitanija i Provansa – Alpe – Azurna obala)

text:
                  24.10.2018

                  HR

                  Službeni list Europske unije

                  L 265/9

         PROVEDBENA UREDBA KOMISIJE (EU) 2018/1596
         оd 23. listopada 2018.
         o produljenju odstupanja od Uredbe Vijeća (EZ) br. 1967/2006 u pogledu najmanje udaljenosti od obale i dubine za obalne mreže potegače koje love u određenim teritorijalnim vodama Francuske (Okcitanija i Provansa – Alpe – Azurna obala)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 (1), a posebno njezin članak 13. stavak 5.,
         budući da:

                     (1)

                     Člankom 13. stavkom 1. Uredbe (EZ) br. 1967/2006 zabranjena je upotreba povlačnih alata unutar tri morske milje od obale ili unutar izobate od 50 metara ako se ta dubina dosegne na kraćoj udaljenosti od obale.

                     (2)

                     Na zahtjev države članice Komisija može dopustiti odstupanje od članka 13. stavka 1. Uredbe (EZ) br. 1967/2006 ako su ispunjeni određeni uvjeti utvrđeni u članku 13. stavcima 5. i 9.

                     (3)

                     Odstupanje od članka 13. stavka 1. prvog podstavka te uredbe za upotrebu obalnih mreža potegača na određenim morskim područjima koja se nalaze u teritorijalnim vodama Francuske, bez obzira na dubinu, bilo je odobreno do 31. prosinca 2014. Provedbenom uredbom Komisije (EU) br. 587/2014 (2).

                     (4)

                     Provedbenom uredbom Komisije (EU) 2015/1421 (3) odobreno je produljenje tog odstupanja do 25. kolovoza 2018.

                     (5)

                     Komisija je 23. svibnja 2018. od Francuske primila zahtjev za produljenje odstupanja koje je isteklo 25. kolovoza 2018. Francuska je dostavila ažurirane podatke kojima je opravdala produljenje odstupanja.

                     (6)

                     Francuska je donijela plan upravljanja u skladu s člankom 19. stavkom 2. Uredbe (EZ) br. 1967/2006 (4).

                     (7)

                     Znanstveni, tehnički i gospodarski odbor za ribarstvo (STECF) u srpnju 2018. ocijenio je odstupanje koje je zatražila Francuska (5). STECF je naglasio potrebu za poboljšanjem prikupljanja podataka. Francuska se obvezala da će poboljšati prikupljanje podataka pokretanjem znanstvene studije za praćenje ribarstva i intenziviranjem rada na uzorkovanju te poboljšati okvir za kontrole povrh obveza utvrđenih Uredbom Vijeća (EZ) br. 1224/2009 (6) za predmetna plovila tako što će udvostručiti broj kontrola, češće izvješćivati o ulovu i uvesti obvezu slanja prethodne obavijesti kontrolnim tijelima 24 sata prije svakog izlaska u ribolov.

                     (8)

                     STECF je 2013. zaključio da se, uzimajući u obzir svojstva predmetnog ribolovnog alata, sporost ručnog izvlačenja i činjenicu da ribari nastoje ribariti na „čistom” morskom dnu, učinak te aktivnosti na morski okoliš može smatrati zanemarivim.

                     (9)

                     Produljenje odstupanja koje je zatražila Francuska ispunjava uvjete iz članka 13. stavaka 5. i 9. Uredbe (EZ) br. 1967/2006.

                     (10)

                     Postoje posebna zemljopisna ograničenja s obzirom na ograničenu širinu epikontinentalnog pojasa.

                     (11)

                     Ribolov obalnim mrežama potegačama obavlja se s obale u plitkim dubinama i usmjeren je na različite vrste. Ta se vrsta ribolova zbog svoje prirode ne može obavljati drugim ribolovnim alatima jer se ni jednim drugim reguliranim alatom ne mogu uloviti ciljane vrste.

                     (12)

                     Odstupanje odobreno u skladu s Provedbenom uredbom Komisije (EU) 2015/1421 odnosi se na ograničen broj od 23 plovila. Produljenje odstupanja koje je zatražila Francuska odnosi se samo na 20 plovila.

                     (13)

                     Planom upravljanja koji je donijela Francuska jamči se da se ribolovni napor u budućnosti neće povećati jer će se odobrenja za ribolov izdati samo za navedenih 20 plovila s ukupnim ribolovnim naporom od 1 386 dana kojima je Francuska već odobrila ribolov. Osim toga, Francuska je ograničila maksimalni dopušteni ribolovni napor za svaki ribolovni alat.

                     (14)

                     Planom upravljanja trebalo bi se s vremenom omogućiti smanjenje flote s obzirom na to da su odobrenja za ribolov vezana uz određeno plovilo te se zamjenom plovila koje ima odobrenje automatski povlače.

                     (15)

                     Zahtjev obuhvaća plovila koja se bave predmetnim ribolovom više od pet godina.

                     (16)

                     Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

                     (17)

                     Predmetne ribolovne aktivnosti ispunjuju zahtjeve iz članka 4. Uredbe (EZ) br. 1967/2006 jer se francuskim planom upravljanja izričito zabranjuje ribolov iznad zaštićenih staništa.

                     (18)

                     Zahtjevi iz članka 8. stavka 1. točke (h) Uredbe (EZ) br. 1967/2006 nisu primjenjivi jer se odnose na koćarice.

                     (19)

                     U vezi sa zahtjevom za usklađivanje s člankom 9. stavkom 5., kojim se određuje najmanja veličina oka mreže, Komisija primjećuje da je Francuska u skladu s člankom 9. stavkom 7. Uredbe (EZ) br. 1967/2006 u svojem planu upravljanja odobrila odstupanje od tih odredbi jer su predmetne ribolovne aktivnosti vrlo selektivne, imaju zanemariv utjecaj na morski okoliš i ne provode se iznad zaštićenih staništa.

                     (20)

                     Predmetne ribolovne aktivnosti ispunjavaju zahtjeve u pogledu evidentiranja utvrđene člankom 14. Uredbe Vijeća (EZ) br. 1224/2009.

                     (21)

                     Predmetne ribolovne aktivnosti ne remete aktivnosti plovila koja upotrebljavaju ribolovne alate koji nisu koće, mreže potegače ili slične povlačne mreže.

                     (22)

                     Ribolov obalnim mrežama potegačama uređen je francuskim planom upravljanja kako bi se osiguralo da se ulovi vrsta iz Priloga III. Uredbi (EZ) br. 1967/2006 svedu na najmanju moguću mjeru.

                     (23)

                     Obalnim mrežama potegačama ne love se ciljano glavonošci.

                     (24)

                     U francuski plan upravljanja uključena su odstupanja od najmanje veličine morskih organizama za mlađ srdele koja je iskrcana za ljudsku potrošnju i koja se lovi ribolovnim aktivnostima reguliranima tim planom, kako je predviđeno člankom 15. stavkom 3. Uredbe (EZ) br. 1967/2006.

                     (25)

                     STECF je smatrao da bi trebalo zatražiti odstupanje u pogledu minimalne veličine oka mreže te najmanje udaljenosti od obale ili najmanje dubine. Međutim, Europska komisija smatra da su ispunjeni relevantni uvjeti navedeni u Mediteranskoj uredbi: u skladu s člankom 9. stavkom 5. najmanja veličina oka mreže koja se primjenjuje za okružujuće mreže kao što su obalne mreže potegače iznosi 14 mm, u skladu s člankom 15. stavkom 3. najmanja veličina oka mreže ne primjenjuje se na mlađ srdele koja je iskrcana za izravnu ljudsku potrošnju ako je donesen nacionalni plan upravljanja za obalne mreže potegače, a francuskim planom upravljanja zakonski je utvrđena minimalna veličina oka mreže od 2 mm za obalne mreže potegače za ribolov juvenilnih srdela.

                     (26)

                     STECF je smatrao da se utjecaj ribolova ne može u potpunosti ocijeniti jer za određene vrste ulovljene tom vrstom ribolova ne postoje znanstvene procjene. Međutim, Europska komisija smatra da bi učinak takvog ribolova trebalo ocijeniti s obzirom na njegov stvarni razmjer, koji je minimalan: izlov juvenilnih srdela (poutine) odnosi se samo na deset plovila s godišnjim ulovom od samo 1,6 tona.

                     (27)

                     U francuski plan upravljanja uključene su mjere za praćenje ribolovnih aktivnosti, kako je predviđeno člankom 13. stavkom 9. trećim podstavkom Uredbe (EZ) br. 1967/2006.

                     (28)

                     Regija Languedoc-Roussillon 28. rujna 2016. promijenila je naziv u Okcitanija (7). Stoga se upućivanja na „Languedoc Roussillon” trebaju zamijeniti upućivanjima na naziv „Okcitanija”.

                     (29)

                     Stoga bi zatraženo produljenje odstupanja trebalo odobriti.

                     (30)

                     Francuska bi trebala pravovremeno izvješćivati Komisiju u skladu s planom praćenja koji je predviđen u francuskom planu upravljanja.

                     (31)

                     Ograničenim trajanjem odstupanja omogućit će se pravodobno poduzimanje korektivnih mjera upravljanja ako se praćenjem plana upravljanja pokaže loše stanje očuvanja iskorištavanog stoka te će se istodobno omogućiti uzimanje u obzir boljih znanstvenih podataka ili poboljšanog plana upravljanja.

                     (32)

                     Francuski plan upravljanja za obalne mreže potegače nema datum isteka te će se primjenjivati i nakon isteka zatraženog odstupanja. Stoga ne postoji rizik od pravne praznine.

                     (33)

                     Odstupanje bi se stoga trebalo primjenjivati do 25. kolovoza 2021.

                     (34)

                     Mjere predviđene ovom Uredbom u skladu su s mišljenjem Odbora za ribarstvo i akvakulturu,

               DONIJELA JE OVU UREDBU:

            Članak 1.
            Odstupanje
            Članak 13. stavak 1. Uredbe (EZ) br. 1967/2006 ne primjenjuje se u teritorijalnim vodama Francuske koje graniče s obalom Okcitanije i regije Provansa – Alpe – Azurna obala na obalne mreže potegače koje upotrebljavaju plovila:

                        (a)

                        koja nose registarske brojeve navedene u francuskom planu upravljanja;

                        (b)

                        koja se predmetnim ribolovom bave dulje od pet godina i ne dovode do budućeg povećanja ribolovnog napora; i

                        (c)

                        koja imaju odobrenje za ribolov i love ribu prema planu upravljanja koji je Francuska donijela u skladu s člankom 19. stavkom 2. Uredbe (EZ) br. 1967/2006.

            Članak 2.
            Plan praćenja i izvješćivanje
            U roku od jedne godine od stupanja na snagu ove Uredbe Francuska Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).

            Članak 3.
            Stupanje na snagu i razdoblje primjene
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se do 25. kolovoza 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 409, 30.12.2006., str. 11.

            (2)  Provedbena uredba Komisije (EU) br. 587/2014 оd 2. lipnja 2014. o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i dubine za obalne mreže potegače koje love u određenim teritorijalnim vodama Francuske (Languedoc – Roussillon i Provansa – Alpe – Azurna obala) (SL L 164, 3.6.2014., str. 13.).

            (3)  Provedbena uredba Komisije (EU) 2015/1421 оd 24. kolovoza 2015. o produljenju odstupanja od Uredbe Vijeća (EZ) br. 1967/2006 u pogledu najmanje udaljenosti od obale i dubine za obalne mreže potegače koje love u određenim teritorijalnim vodama Francuske (Languedoc – Roussillon i Provansa – Alpe – Azurna obala) (SL L 222, 25.8.2015., str. 1.).

            (4)  JORF br. 0122 od 27. svibnja 2014., stranica 8669., tekst br. 6, NOR: DEVM1407280 A.

            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf

            (6)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

            (7)  https://www.legifrance.gouv.fr/eli/decret/2016/9/28/INTB1617888D/jo/texte/fr


title: Provedbena uredba Komisije (EU) 2019/133 оd 28. siječnja 2019. o izmjeni Uredbe (EU) 2015/640 u vezi s uvođenjem novih dodatnih specifikacija u pogledu plovidbenosti

text:
                  29.1.2019

                  HR

                  Službeni list Europske unije

                  L 25/14

         PROVEDBENA UREDBA KOMISIJE (EU) 2019/133
         оd 28. siječnja 2019.
         o izmjeni Uredbe (EU) 2015/640 u vezi s uvođenjem novih dodatnih specifikacija u pogledu plovidbenosti
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa, i o stavljanju izvan snage Uredbe (EZ) br. 216/2008 (1), a posebice njezin članak 17. stavak 1. točku (h),
         budući da:

                     (1)

                     Uredbom Komisije (EU) 2015/640 (2) utvrđuju se dodatni zahtjevi u pogledu plovidbenosti zrakoplova, čiji je projekt već certificiran. Ti su dodatni zahtjevi u pogledu plovidbenosti potrebni za potporu kontinuiranoj plovidbenosti i poboljšanjima sigurnosti. Naime, kada Agencija Europske unije za sigurnost zračnog prometa („Agencija”) ažurira certifikacijske specifikacije („CS”) koje je izdala na temelju članka 76. stavka 3. Uredbe (EU) 2018/1139 kako bi one i dalje bile svrsishodne, ne zahtijeva se da zrakoplov čiji je projekt već certificiran bude u skladu s ažuriranom verzijom CS-a ako je u proizvodnji ili u uporabi.

                     (2)

                     Stoga, kako bi se u Europi održala visoka razina sigurnosti zračnog prometa i zahtjeva u pogledu zaštite okoliša, bit će možda potrebno propisati obvezu usklađenosti zrakoplova s dodatnim zahtjevima u pogledu plovidbenosti koje Agencija u vrijeme certificiranja projekta nije zahtijevala jer u to vrijeme nisu bili uključeni u relevantni CS. Ova izmjena Uredbe (EU) 2015/640 odnosi se na tri razvoja CS-a.

                     (3)

                     Prvo, zajedničke zrakoplovne vlasti (JAA) 1989. su uvele nove projektne standarde za dinamičke uvjete sjedala za putnike i kabinsko osoblje u velikim zrakoplovima, čime je poboljšana njihova zaštita. Tim se standardima htjelo umanjiti rizik od ozljede ili smrti u slučaju prisilnog slijetanja. Preneseni su u certifikacijske specifikacije Agencije za velike zrakoplove (CS-25), ali primjenjuju se samo na velike zrakoplove za koje je zahtjev za certificiranje projekta podnesen nakon 1989. Budući da određeni veliki zrakoplovi možda neće udovoljavati tim standardima, trebalo bi uvesti dodatne specifikacije u pogledu plovidbenosti. Uzimajući u obzir prirodu i rizik operacija s velikim zrakoplovima, održavajući pritom visoku i ujednačenu razinu sigurnosti civilnog zračnog prometa u Uniji, smatra se da je razmjerno i ekonomično uvesti navedene dodatne specifikacije u pogledu plovidbenosti samo za velike zrakoplove novoproizvedene na temelju projekta koji je Agencija već certificirala. Te dodatne specifikacije u pogledu plovidbenosti ne bi se trebale primjenjivati na sjedala za letačku posadu ni na sjedala u zrakoplovima manjeg putničkog kapaciteta kojima se na zahtjev izvode neredovite komercijalne operacije zračnog prijevoza jer se to ne smatra ni razmjernim ni ekonomičnim.

                     (4)

                     Drugo, Agencija je 2009. u certifikacijske specifikacije za velike zrakoplove (CS-25, izmjena 6) uvela nove standarde o gorivosti materijala za toplinsku odnosno zvučnu izolaciju, čime su poboljšane određene karakteristike izolacijskih materijala ugrađenih u trup kako bi se otežalo širenje i prodiranje vatre. Ti novi standardi o gorivosti primjenjuju se samo na velike zrakoplove za koje je zahtjev za certificiranje projekta podnesen nakon 2009. Budući da određeni veliki zrakoplovi možda neće udovoljavati tim standardima, trebalo bi uvesti dodatne specifikacije u pogledu plovidbenosti. Uzimajući u obzir prirodu i rizik operacija s velikim zrakoplovima, održavajući pritom visoku i ujednačenu razinu sigurnosti civilnog zračnog prometa u Uniji, smatra se da je, kako bi se umanjio rizik od širenja vatre, razmjerno i ekonomično uvesti dodatne specifikacije u pogledu plovidbenosti za velike zrakoplove novoproizvedene na temelju projekta koji je Agencija već certificirala. Te dodatne specifikacije u pogledu plovidbenosti trebale bi se primjenjivati i na velike zrakoplove koji su u vrijeme zamjene materijala za toplinsku odnosno zvučnu izolaciju već u upotrebi. Konačno, dodatne specifikacije u pogledu plovidbenosti kojima se umanjuje rizik od prodiranja vatre u zrakoplov uslijed nesreće trebale bi se uvesti za velike zrakoplove kojima se može prevesti najmanje 20 putnika, a primjenjivati bi se trebale samo za zrakoplove novoproizvedene na temelju projekta koji je Agencija već certificirala.

                     (5)

                     Treće, kako bi se postupno umanjio učinak koji na okoliš ima halon koji se nalazi u protupožarnoj opremi, Međunarodna organizacija civilnog zrakoplovstva (ICAO) izdala je nove standarde tako što je izmijenila Prilog 6. ICAO-a, što se primjenjuje od 15. prosinca 2011. Kako bi se ti standardi poštovali, dodatne specifikacije u pogledu plovidbenosti trebale bi se uvesti za novoproizvedene velike zrakoplove i velike helikoptere čiji je projekt Agencija već certificirala na temelju certifikacijskih specifikacija kojima je dopuštena uporaba halona kao odgovarajućeg agensa.

                     (6)

                     Uredbu Komisije (EU) 2015/640 trebalo bi stoga na odgovarajući način izmijeniti.

                     (7)

                     Mjere predviđene ovom Uredbom temelje se na mišljenjima Agencije u skladu s člankom 76. stavkom 1. Uredbe (EU) 2018/1139.

                     (8)

                     Mjere predviđene ovom Uredbom u skladu su s mišljenjem Odbora osnovanog člankom 127. stavkom 3. Uredbe (EU) 2018/1139,

               DONIJELA JE OVU UREDBU:

            Članak 1.
            Uredba (EU) 2015/640 mijenja se kako slijedi:

                        (1)

                        članak 2. mijenja se kako slijedi:

                                    (a)

                                    točka (b) zamjenjuje se sljedećim:

                                                „(b)

                                                „veliki zrakoplov” znači zrakoplov koji u svojoj osnovi certifikacije ima certifikacijske specifikacije za velike zrakoplove „CS-25” ili jednakovrijedne;”;

                                    (b)

                                    dodaju se točke (c) i (d) kako slijedi:

                                                „(c)

                                                „veliki helikopter” znači helikopter koji u svojoj osnovi certifikacije ima certifikacijske specifikacije za velike rotokoptere „CS-29” ili jednakovrijedne;

                                                (d)

                                                „zrakoplov manjeg putničkog kapaciteta” znači zrakoplov u kojem najveći operativni broj putničkih sjedala ne nadilazi nešto od sljedećeg:

                                                            (1)

                                                            19 sjedala, ili;

                                                            (2)

                                                            trećinu maksimalnog kapaciteta putničkih sjedala zrakoplova certificiranog tipa, kako je navedeno u listi podataka certifikata tipa (TCDS) zrakoplova, pod uvjetom da su ispunjena oba sljedeća uvjeta:

                                                                        (a)

                                                                        ukupan broj putničkih sjedala koje se može zauzeti tijekom taksiranja, polijetanja ili slijetanja nije veći od 100 po palubi;

                                                                        (b)

                                                                        najveći operativni broj putničkih sjedala tijekom taksiranja, polijetanja ili slijetanja ni u jednoj pojedinoj zoni omeđenoj parovima izlaza za nuždu (isto tako, ni u kojoj krajnjoj zoni) ne nadilazi trećinu zbroja dopuštenih putničkih sjedala za parove izlaza za nuždu koji omeđuju tu zonu (uzimajući podatak o dopuštenom broju putničkih sjedala za svaki par izlaza za nuždu kako je definirano primjenjivom osnovom certifikacije zrakoplova). Za potrebe utvrđivanja poštovanja tog ograničenja za zone, ako je riječ o zrakoplovu čiji su izlazi za nuždu deaktivirani, smatra se da su svi izlazi za nuždu u funkciji.”.

                        (2)

                        Prilog I. (dio-26) mijenja se u skladu s Prilogom ovoj Uredbi.

            Članak 2.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 212, 22.8.2018., str. 1.

            (2)  Uredba Komisije (EU) 2015/640 оd 23. travnja 2015. o dodatnim specifikacijama u pogledu plovidbenosti za određenu vrstu operacija i o izmjeni Uredbe (EU) br. 965/2012 (SL L 106, 24.4.2015., str. 18.).

            PRILOG
            Prilog I. mijenja se kako slijedi:

                        (1)

                        tablica sadržaja zamjenjuje se sljedećim:
                        „SADRŽAJ:
                        PODDIO A – OPĆE ODREDBE
                        26.10 Nadležno tijelo
                        26.20 Privremeno neispravna oprema
                        26.30 Dokazivanje sukladnosti
                        PODDIO B – VELIKI ZRAKOPLOVI
                        26.50 Sjedala, ležajevi, sigurnosni pojasevi i uprtači
                        26.60 Prisilno slijetanje – dinamički uvjeti
                        26.100 Položaj izlaza za nuždu
                        26.105 Pristup izlazima za nuždu
                        26.110 Oznake izlaza za nuždu
                        26.120 Unutarnje osvjetljenje za hitne slučajeve i rad osvjetljenja u hitnim slučajevima
                        26.150 Unutrašnjost odjeljka
                        26.155 Gorivost zaštitnog materijala odjeljka za teret
                        26.156 Materijali za toplinsku ili zvučnu izolaciju
                        26.160 Zaštita od požara u sanitarnom čvoru
                        26.170 Aparati za gašenje požara
                        26.200 Zvučno upozorenje za stajni trap
                        26.250 Sustavi za rad vrata odjeljka pilotske kabine – jedna osoba onesposobljena
                        PODDIO C – VELIKI HELIKOPTERI
                        26.400 Aparati za gašenje požara”;

                        (2)

                        umeće se točka 26.60:
                        „26.60 Prisilno slijetanje – dinamički uvjeti

                        Operateri velikih zrakoplova korištenih u komercijalnom zračnom prijevozu putnika čiji je tip certificiran najranije 1. siječnja 1958., a za koje je pojedina svjedodžba o plovidbenosti prvi put izdana najranije 18. veljače 2021. za svaki tip konfiguracije sjedala odobrenih za zauzimanje tijekom taksiranja, uzlijetanja ili slijetanja dokazuju da je osoba u sjedalu zaštićena od sila koje nastaju u uvjetima prisilnog slijetanja. To se dokazuje na jedan od sljedećih načina:

                                    (a)

                                    prolaskom na dinamičkom ispitivanju;

                                    (b)

                                    analizom kojom se, na temelju dinamičkog ispitivanja sličnog tipa konfiguracije sjedala, dokazuje da je razina sigurnosti ekvivalentna.

                              Obveza utvrđena prvim stavkom ne primjenjuje se na sljedeća sjedala:

                                    (a)

                                    sjedala za letačku posadu;

                                    (b)

                                    sjedala u zrakoplovima manjeg putničkog kapaciteta koji služe samo za neredovite komercijalne operacije zračnog prijevoza koje se izvode na zahtjev.”;

                        (3)

                        umeće se točka 26.156:
                        „26.156 Materijali za toplinsku ili zvučnu izolaciju

                        Operateri velikih zrakoplova koji se koriste u komercijalnom zračnom prijevozu, a čiji je tip certificiran najranije 1. siječnja 1958., osiguravaju sljedeće:

                                    (a)

                                    kad je riječ o zrakoplovima za koje je prva pojedina svjedodžba o plovidbenosti izdana prije 18. veljače 2021., a kada se novim materijalima za toplinsku ili zvučnu izolaciju postojeći zamjenjuju najranije 18. veljače 2021., ti novi materijali otporni su na širenje vatre i sprječavaju ili smanjuju rizik od širenja vatre u zrakoplovu;

                                    (b)

                                    kad je riječ o zrakoplovima za koje je prva pojedina svjedodžba o plovidbenosti izdana najranije 18. veljače 2021., materijali za toplinsku i zvučnu izolaciju otporni su na širenje vatre i sprječavaju ili smanjuju rizik od širenja vatre u zrakoplovu;

                                    (c)

                                    kad je riječ o zrakoplovima za koje je prva pojedina svjedodžba o plovidbenosti izdana najranije 18. veljače 2021., a kapaciteta su barem 20 putnika, materijali za toplinsku i zvučnu izolaciju (uključujući sredstva njihova pričvršćivanja u trup) ugrađeni u donjoj polovini zrakoplova otporni su na prodiranje vatre i sprječavaju ili smanjuju rizik prodiranja vatre u zrakoplov uslijed nesreće te osiguravaju da se u kabini može preživjeti da bi se stigao evakuirati zrakoplov.”;

                        (4)

                        umeće se točka 26.170:
                        „26.170 Aparati za gašenje požara

                        Operateri velikih zrakoplova osiguravaju da se u sljedećim aparatima kao sredstvo za gašenje požara ne koristi halon:

                                    (a)

                                    ugrađenim aparatima za gašenje pri mjestu za bacanje maramica, papira ili otpada u svakom sanitarnom čvoru u velikim zrakoplovima za koje je prva pojedina svjedodžba o plovidbenosti izdana najranije 18. veljače 2020.;

                                    (b)

                                    prenosivim aparatima za gašenje požara u velikim zrakoplovima za koje je prva pojedina svjedodžba o plovidbenosti izdana najranije 18. svibnja 2019.”;

                        (5)

                        dodaje se sljedeći poddio C:
                        „PODDIO C – VELIKI HELIKOPTERI

                           26.400 Aparati za gašenje požara

                        Operateri velikih helikoptera osiguravaju da se u sljedećim aparatima kao sredstvo za gašenje požara ne koristi halon:

                                    (a)

                                    ugrađenim aparatima za gašenje pri mjestu za bacanje maramica, papira ili otpada u svakom sanitarnom čvoru u velikim helikopterima za koje je pojedina svjedodžba o plovidbenosti prvi put izdana najranije 18. veljače 2020.;

                                    (b)

                                    prenosivim aparatima za gašenje požara u velikim helikopterima za koje je pojedina svjedodžba o plovidbenosti prvi put izdana najranije 18. svibnja 2019.”.


title: Provedbena uredba Komisije (EU) 2019/218 оd 1. veljače 2019. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Vinos de Madrid” (ZOI))

text:
                  6.2.2019

                  HR

                  Službeni list Europske unije

                  L 34/8

         PROVEDBENA UREDBA KOMISIJE (EU) 2019/218
         оd 1. veljače 2019.
         o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Vinos de Madrid” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku izvornosti „Vinos de Madrid”, koji je podnijela Španjolska u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Vinos de Madrid” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. veljače 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 398, 5.11.2018., str. 8.


title: Provedbena uredba Komisije (EU) 2019/219 od 31. siječnja 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Bulot de la Baie de Granville” (ZOZP)

text:
                  7.2.2019

                  HR

                  Službeni list Europske unije

                  L 35/1

         PROVEDBENA UREDBA KOMISIJE (EU) 2019/219
         od 31. siječnja 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Bulot de la Baie de Granville” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Bulot de la Baie de Granville” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Bulot de la Baie de Granville” potrebno je upisati u registar,

               DONIJELA JE OVU UREDBU:

            Članak 1.
            Naziv „Bulot de la Baie de Granville” (ZOZP) upisuje se u registar.
            Naziv iz prvog stavka odnosi se na proizvod iz razreda 1.7. Svježa riba, mekušci i rakovi te proizvodi dobiveni od njih iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. siječnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 303, 29.8.2018., str. 7.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/221 оd 6. veljače 2019. o izmjeni uredbi (EZ) br. 785/2007, (EZ) br. 379/2009, (EZ) br. 1087/2009, (EU) br. 9/2010, (EU) br. 337/2011 i provedbenih uredbi (EU) br. 389/2011, (EU) br. 528/2011, (EU) br. 840/2012, (EU) br. 1021/2012, (EU) 2016/899, (EU) 2016/997, (EU) 2017/440 i (EU) 2017/896 u pogledu naziva nositelja odobrenja i zastupnika nositelja odobrenja za određene dodatke hrani za životinje (Tekst značajan za EGP.)

text:
                  7.2.2019

                  HR

                  Službeni list Europske unije

                  L 35/28

         PROVEDBENA UREDBA KOMISIJE (EU) 2019/221
         оd 6. veljače 2019.
         o izmjeni uredbi (EZ) br. 785/2007, (EZ) br. 379/2009, (EZ) br. 1087/2009, (EU) br. 9/2010, (EU) br. 337/2011 i provedbenih uredbi (EU) br. 389/2011, (EU) br. 528/2011, (EU) br. 840/2012, (EU) br. 1021/2012, (EU) 2016/899, (EU) 2016/997, (EU) 2017/440 i (EU) 2017/896 u pogledu naziva nositelja odobrenja i zastupnika nositelja odobrenja za određene dodatke hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     U skladu s Uredbom (EZ) br. 1831/2003 Europskog parlamenta i Vijeća 6-fitaza, endo-1,4-beta-ksilanaza, subtilizin, alfa-amilaza, endo-1,3(4)-beta-glukanaza, pripravak bakterije Bacillus amyloliquefaciens (PTA-6507), Bacillus amyloliquefaciens (NRRL B-50013) i Bacillus amyloliquefaciens (NRRL B-50104) odobreni su uredbama Komisije (EZ) br. 785/2007 (2), (EZ) br. 379/2009 (3), (EZ) br. 1087/2009 (4), (EZ) br. 9/2010 (5) i (EU) br. 337/2011 (6) i provedbenim uredbama Komisije (EU) br. 389/2011 (7), (EU) br. 528/2011 (8), (EU) br. 840/2012 (9), (EU) br. 1021/2012 (10), (EU) 2016/899 (11), (EU) 2016/997 (12), (EU) 2017/440 (13) i (EU) 2017/896 (14).

                     (2)

                     Nositelj odobrenja Danisco Animal Nutrition, pravna osoba Danisco (UK) Ltd, podnio je zahtjev u skladu s člankom 13. stavkom 3. Uredbe (EZ) br. 1831/2003 da se u predmetno odobrenje doda ime njegova zastupnika i, da se za odobrenja dodijeljena uredbama (EZ) br. 1087/2009 i (EZ) br. 9/2010 promijeni naziv nositelja odobrenja.

                     (3)

                     Nositelj odobrenja dostavio je relevantne podatke u prilog činjenici da će, s učinkom od 30. ožujka 2019., društvo Genencor International B.V. djelovati kao njegov zastupnik za predmetne dodatke hrani za životinje. Nositelj odobrenja dostavio je i relevantne informacije kojima dokazuje da je društvo Finnfeeds International Limited promijenilo svoj naziv u Danisco (UK) Ltd.

                     (4)

                     Predložena promjena uvjeta odobrenjâ u potpunosti je administrativne prirode i nije potrebna nova procjena predmetnih dodataka. Europska agencija za sigurnost hrane obaviještena je o zahtjevu.

                     (5)

                     Kako bi društvu Genencor International B.V. moglo djelovati kao zastupnik nositelja odobrenja, potrebno je promijeniti uvjete predmetnih odobrenja.

                     (6)

                     Uredbe (EZ) br. 785/2007, (EZ) br. 379/2009, (EZ) br. 1087/2009, (EU) br. 9/2010, (EU) br. 337/2011 i provedbene uredbe (EU) br. 389/2011, (EU) br. 528/2011, (EU) br. 840/2012, (EU) br. 1021/2012, (EU) 2016/899, (EU) 2016/997, (EU) 2017/440 i (EU) 2017/896 trebalo bi na odgovarajući način izmijeniti.

                     (7)

                     Budući da podaci koje je dostavio nositelj odobrenja pokazuju da će Genencor International B.V. djelovati kao njegov zastupnik s učinkom od 30. ožujka 2019., ova bi se Uredba trebala primjenjivati od istog datuma.

                     (8)

                     Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

               DONIJELA JE OVU UREDBU:

            Članak 1.
            Izmjena Uredbe (EZ) br. 785/2007
            U drugom stupcu Priloga Uredbi (EZ) br. 785/2007 riječi „Danisco Animal Nutrition” zamjenjuju se riječima „Danisco (UK) Ltd., koji posluje kao Danisco Animal Nutrition i čiji je zastupnik Genencor International B.V.”

            Članak 2.
            Izmjena Uredbe (EZ) br. 379/2009

               1.   U naslovu, riječi „Danisco Animal Nutrition, pravna osoba Danisco (UK) Limited” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Uredbi (EZ) br. 379/2009 riječi „Danisco Animal Nutrition (pravna osoba Danisco (UK) Limited)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 3.
            Izmjena Uredbe (EZ) br. 1087/2009

               1.   U naslovu, riječi „Danisco Animal Nutrition, pravna osoba Finnfeeds International Limited” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Uredbi (EZ) br. 1087/2009 riječi „Danisco Animal Nutrition (pravna osoba Finnfeeds International Limited)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 4.
            Izmjena Uredbe (EU) br. 9/2010

               1.   U naslovu, riječi „Danisco Animal Nutrition, Finnfeeds International Limited” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Uredbi (EU) br. 9/2010 riječi „Danisco Animal Nutrition (pravni subjekt: Danisco (UK) Limited)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 5.
            Izmjena Uredbe (EU) br. 337/2011

               1.   U naslovu, riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Uredbi (EU) br. 337/2011 riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 6.
            Izmjena Provedbene uredbe (EU) br. 389/2011

               1.   U naslovu, riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) br. 389/2011 riječi „Danisco Animal Nutrition” zamjenjuju se riječima Danisco (UK) Ltd, koji posluje kao „Danisco Animal Nutrition i čiji je zastupnik Genencor International B.V.”.

            Članak 7.
            Izmjena Provedbene uredbe (EU) br. 528/2011

               1.   U naslovu, riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) br. 528/2011 riječi „Danisco Animal Nutrition” zamjenjuju se riječima Danisco (UK) Ltd, koji posluje kao „Danisco Animal Nutrition i čiji je zastupnik Genencor International B.V.”.

            Članak 8.
            Izmjena Provedbene uredbe (EU) br. 840/2012

               1.   U naslovu, riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) br. 840/2012 riječi „Danisco Animal Nutrition (pravni subjekt Danisco (UK) Limited)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 9.
            Izmjena Provedbene uredbe (EU) br. 1021/2012

               1.   U naslovu, riječi „Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) br. 1021/2012 riječi „Danisco Animal Nutrition (pravni subjekt Danisco (UK) Limited)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 10.
            Izmjena Provedbene uredbe (EU) 2016/899

               1.   U naslovu, riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) 2016/899 riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 11.
            Izmjena Provedbene uredbe (EU) 2016/997

               1.   U naslovu, riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) 2016/997 riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 12.
            Izmjena Provedbene uredbe (EU) 2017/440

               1.   U naslovu, riječi „Danisco (UK) Ltd., koji posluje pod nazivom Danisco Animal Nutrition” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) 2017/440 riječi „Danisco (UK) Ltd. (koji posluje kao Danisco Animal Nutrition)” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 13.
            Izmjena Provedbene uredbe (EU) 2017/896

               1.   U naslovu, riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

               2.   U drugom stupcu Priloga Provedbenoj uredbi (EU) 2017/896 riječi „Danisco (UK) Ltd” zamjenjuju se riječima „Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.”.

            Članak 14.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 30. ožujka 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Uredba Komisije (EZ) br. 785/2007 od 4. srpnja 2007. o odobrenju 6-fitaze EC 3.1.3.26 (Phyzyme XP 5000G Phyzyme XP 5000L) kao dodatka hrani za životinje (SL L 175, 5.7.2007., str. 5.).

            (3)  Uredba Komisije (EZ) br. 379/2009 od 8. svibnja 2009. o odobrenju novog korištenja pripravka 6-fitaze EC 3.1.3.26 kao dodatka hrani za životinje za tovne piliće, tovne pure, kokoši nesilice, tovne patke, prasad (odbijenu), tovne svinje i krmače (nositelj odobrenja Danisco Animal Nutrition, pravna osoba Danisco (UK) Limited) (SL L 116, 9.5.2009., str. 6.).

            (4)  Uredba Komisije (EZ) br. 1087/2009 od 12. studenoga 2009. o odobrenju enzimskog pripravka endo-1,4-beta-ksilanaze dobivenog od Trichoderma reesei (ATCC PTA 5588), subtilizina dobivenog od Bacillus subtilis (ATCC 2107), i alfa-amilaze dobivenog od Bacillus amyloliquefaciens (ATCC 3978), kao dodatka hrani za piliće za tov, patke i purane za tov (nositelj odobrenja Danisco Animal Nutrition, pravna osoba Finnfeeds International Limited) (SL L 297, 13.11.2009., str. 4.).

            (5)  Uredba Komisije (EU) br. 9/2010 od 23. prosinca 2009. o odobrenju endo-1,4-beta-ksilanaze dobivenog od Trichoderma reesei (ATCC PTA 5588) kao dodatka hrani za piliće za tov, kokoši nesilice, patke i purane za tov (nositelj odobrenja Danisco Animal Nutrition, Finnfeeds International Limited) (SL L 3, 7.1.2010., str. 10.).

            (6)  Uredba Komisije (EU) br. 337/2011 od 7. travnja 2011. o odobrenju pripravka enzima endo-1,4-beta-ksilanaze i endo-1,3(4)-beta-glukanaze kao dodatka hrani za životinje za perad, odbijenu prasad i svinje za tov (nositelj odobrenja Danisco Animal Nutrition) (SL L 94, 8.4.2011., str. 19.).

            (7)  Provedbena uredba Komisije (EU) br. 389/2011 od 19. travnja 2011. o odobrenju pripravka enzima endo-1,4-beta-ksilanaze, subtilizina i alfa-amilaze kao dodatka hrani za životinje za nesilice (nositelj odobrenja Danisco Animal Nutrition) (SL L 104, 20.4.2011., str. 7.).

            (8)  Provedbena uredba Komisije (EU) br. 528/2011 od 30. svibnja 2011. o odobrenju endo-1,4-β-ksilanaze dobivene od Trichoderma reesei (ATCC PTA 5588) kao dodatka hrani za životinje za odbijenu prasad i svinje za tov (nositelj odobrenja Danisco Animal Nutrition) (SL L 143, 31.5.2011., str. 10.).

            (9)  Provedbena uredba Komisije (EU) br. 840/2012 od 18. rujna 2012. o odobrenju 6-fitaze (EC 3.1.3.26) dobivene od Schizosaccharomyces pombe (ATCC 5233) kao dodatka hrani za životinje za sve ptičje vrste za tov, osim pilića za tov, pura za tov i pataka za tov te za sve ptičje vrste za nesenje, osim kokoši nesilica (nositelj odobrenja Danisco Animal Nutrition) (SL L 252, 19.9.2012., str. 14.).

            (10)  Provedbena uredba Komisije (EU) br. 1021/2012 od 6. studenoga 2012. o odobrenju endo-1,4-beta-ksilanaze dobivene od Trichoderma reesei (ATCC PTA 5588) kao dodatka hrani za životinje za manje značajne vrste peradi osim pataka (nositelj odobrenja Danisco Animal Nutrition) (SL L 307, 7.11.2012., str. 68.).

            (11)  Provedbena uredba Komisije (EU) 2016/899 оd 8. lipnja 2016. o odobrenju 6-fitaze dobivene od Trichoderma reesei (ATCC SD-6528) kao dodatka hrani za sve vrste peradi i sve vrste svinja (osim prasadi) (nositelj odobrenja Danisco (UK) Ltd) (SL L 152, 9.6.2016., str. 15.).

            (12)  Provedbena uredba Komisije (EU) 2016/997 оd 21. lipnja 2016. u pogledu odobrenja endo-1,4-beta-ksilanaze EC 3.2.1.8 dobivene od Trichoderma reesei (ATCC PTA 5588) i endo-1,3(4)-beta-glukanaze EC 3.2.1.6 dobivene od Trichoderma reesei (ATCC SD 2106) kao dodatka hrani za životinje za krmače u laktaciji i za manje značajne vrste svinja (nositelj odobrenja Danisco (UK) Ltd) (SL L 164, 22.6.2016., str. 4.).

            (13)  Provedbena uredba Komisije (EU) 2017/440 оd 13. ožujka 2017. o odobrenju pripravka bakterije Bacillus amyloliquefaciens (PTA-6507), Bacillus amyloliquefaciens (NRRL B-50013) i Bacillus amyloliquefaciens (NRRL B-50104) kao dodatka hrani za piliće za tov, piliće uzgajane za nesenje te manje zastupljene vrste peradi za tov i manje zastupljene vrste peradi za nesenje (nositelj odobrenja Danisco (UK) Ltd., koji posluje pod nazivom Danisco Animal Nutrition) (SL L 67, 14.3.2017., str. 74.).

            (14)  Provedbena uredba Komisije (EU) 2017/896 оd 24. svibnja 2017. o odobrenju pripravka 6-fitaze proizvedenog od Trichoderma reesei (ATCC SD-6528) kao dodatka hrani u krutom obliku za sve vrste peradi i sve vrste svinja (osim prasadi) (nositelj odobrenja Danisco (UK) Ltd) (SL L 138, 25.5.2017., str. 123.).


title: Provedbena uredba Komisije (EU) 2019/366 оd 5. ožujka 2019. o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju (Tekst značajan za EGP.)

text:
                  6.3.2019

                  HR

                  Službeni list Europske unije

                  L 65/1

         PROVEDBENA UREDBA KOMISIJE (EU) 2019/366
         оd 5. ožujka 2019.
         o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4.,
         uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 11. stavak 1.,
         budući da:

                     (1)

                     Uredbom Komisije (EU) br. 605/2010 (3) utvrđuju se uvjeti javnog zdravlja i zdravlja životinja te uvjeti certificiranja za unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Uniju te popis trećih zemalja iz kojih je unošenje takvih pošiljki u Uniju odobreno.

                     (2)

                     U Prilogu I. Uredbi (EU) br. 605/2010 utvrđuje se popis trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Uniju te navode vrste obrade koja se zahtijeva za te proizvode.

                     (3)

                     Japan je Komisiji podnio zahtjev za odobrenje izvoza u Uniju sirovog mlijeka, mliječnih proizvoda, kolostruma i proizvoda na osnovi kolostruma koji su podvrgnuti nespecifičnoj obradi. Iz perspektive zdravlja životinja, Japan je treća zemlja koju je Svjetska organizacija za zdravlje životinja uvrstila na popis zemalja slobodnih od slinavke i šapa u kojima se ne provodi cijepljenje te stoga ispunjava uvjete zdravlja životinja za uvoz u Uniju.

                     (4)

                     Komisija je nedavno u Japanu provela veterinarske kontrole. Tim se kontrolama utvrdilo da nadležno tijelo Japana pruža odgovarajuća jamstva u pogledu usklađenosti s uvjetima zdravlja životinja za uvoz utvrđenima Direktivom 2002/99/EZ.

                     (5)

                     S obzirom na odgovarajuća jamstva nadležnog tijela Japana i na povoljno stanje zdravlja životinja u pogledu slinavke i šapa u Japanu, primjereno je Japan uvrstiti u Prilog I. Uredbi (EU) br. 605/2010. Dodavanjem na popis u Prilogu I. ne bi se trebale dovoditi u pitanje obveze koje proizlaze iz drugih odredbi zakonodavstva Unije o uvozu u Uniju i stavljanju na njezino tržište proizvoda životinjskog podrijetla, osobito onih koje se odnose na popis objekata u skladu s člankom 12. Uredbe (EZ) br. 854/2004.

                     (6)

                     Uredbu (EU) br. 605/2010 trebalo bi stoga na odgovarajući način izmijeniti.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            U tablici u Prilogu I. Uredbi (EU) br. 605/2010 nakon unosa za Island umeće se sljedeći unos:

                           „JP

                           Japan

                           +

                           +

                              +”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  SL L 139, 30.4.2004., str. 206.

            (3)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Europsku uniju (SL L 175, 10.7.2010., str. 1.).


title: Provedbena uredba Komisije (EU) 2019/371 od 7. ožujka 2019. o određivanju uvoznih carina koje se primjenjuju na određene vrste ljuštene riže od 8. ožujka 2019.

text:
                  8.3.2019

                  HR

                  Službeni list Europske unije

                  L 68/3

         PROVEDBENA UREDBA KOMISIJE (EU) 2019/371
         od 7. ožujka 2019.
         o određivanju uvoznih carina koje se primjenjuju na određene vrste ljuštene riže od 8. ožujka 2019.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. prvi stavak točku (a),
         budući da:

                     (1)

                     Sporazumom se u obliku razmjene pisama između Europske zajednice i Sjedinjenih Američkih Država u vezi s metodom izračunavanja carina primjenjivih na ljuštenu rižu, odobrenom Odlukom Vijeća 2005/476/EZ (2), utvrđuje metoda izračuna carine primjenjive na uvoz ljuštene riže.

                     (2)

                     Na temelju informacija dobivenih od nadležnih tijela Komisija utvrđuje da su uvozne dozvole za ljuštenu rižu obuhvaćenu oznakom KN 1006 20, osim uvoznih dozvola za rižu basmati, izdane za 265 824 tona za razdoblje od 1. rujna 2018. do 28. veljače 2019. Uvoznu carinu za ljuštenu rižu obuhvaćenu oznakom KN 1006 20, osim riže basmati, određenu Provedbenom uredbom Komisije (EU) br. 191/2012 (3) trebalo bi stoga izmijeniti.

                     (3)

                     Provedbenu uredbu (EU) br. 191/2012 trebalo bi stoga staviti izvan snage.

                     (4)

                     Primjenjiva carina mora se odrediti u roku od deset dana od završetka prethodno spomenutog razdoblja. Ova Uredba stoga treba odmah stupiti na snagu,

               DONIJELA JE OVU UREDBU:

            Članak 1.
            Uvozna carina za ljuštenu rižu obuhvaćenu oznakom KN 1006 20, osim riže basmati iznosi 65 EUR po toni.

            Članak 2.
            Provedbena uredba (EU) br. 191/2012 stavlja se izvan snage.

            Članak 3.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. ožujka 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Odluka Vijeća 2005/476/EZ od 21. lipnja 2005. o sklapanju Sporazuma u obliku razmjene pisama između Europske zajednice i Sjedinjenih Američkih Država u vezi s metodom izračunavanja carina primjenjivih na ljuštenu rižu te o izmjeni odluka 2004/617/EZ, 2004/618/EZ i 2004/619/EZ (SL L 170, 1.7.2005., str. 67.).

            (3)  SL L 69, 8.3.2012., str. 12.


title: Provedbena uredba Komisije (EU) 2017/2312 оd 13. prosinca 2017. o odobravanju nove uporabe pripravka od Bacillus subtilis C-3102 (DSM 15544) kao dodatka hrani za krmače, prasad i pse (nositelj odobrenja Asahi Calpis Wellness Co. Ltd, kojega zastupa Asahi Calpis Wellness Co. Ltd Europe Representative Office) (Tekst značajan za EGP. )

text:
                  14.12.2017

                  HR

                  Službeni list Europske unije

                  L 331/41

            PROVEDBENA UREDBA KOMISIJE (EU) 2017/2312
      оd 13. prosinca 2017.
      o odobravanju nove uporabe pripravka od Bacillus subtilis C-3102 (DSM 15544) kao dodatka hrani za krmače, prasad i pse (nositelj odobrenja Asahi Calpis Wellness Co. Ltd, kojega zastupa Asahi Calpis Wellness Co. Ltd Europe Representative Office)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podneseni su zahtjevi za odobrenje nove uporabe pripravka Bacillus subtilis C-3102 (DSM 15544). Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjevi se odnose na odobrenje nove uporabe pripravka od Bacillus subtilis C-3102 (DSM 15544) kao dodatka hrani za krmače, prasad i pse te njegovo svrstavanje u kategoriju dodataka „zootehnički dodaci”.

                  (4)

                  Pripravak od Bacillus subtilis C-3102 (DSM 15544), koji pripada kategoriji dodataka „zootehnički dodaci”, odobren je na deset godina kao dodatak hrani za tovne piliće Uredbom Komisije (EZ) br. 1444/2006 (2); za odbijenu prasad Uredbom Komisije (EU) br. 333/2010 (3); za piliće koji se uzgajaju za nesenje, za purane, manje značajne ptičje vrste i druge ukrasne ptice i pernatu divljač Uredbom Komisije (EU) br. 184/2011 (4) te za kokoši nesilice i ukrasne ribe Provedbenom uredbom Komisije (EU) br. 2016/897 (5).

                  (5)

                  Europska agencija za sigurnost hrane („Agencija”) u svojim je mišljenjima od 21. ožujka 2017. (6) zaključila da pripravak od Bacillus subtilis C-3102 (DSM 15544) u predloženim uvjetima uporabe nema negativan učinak na zdravlje životinja, zdravlje ljudi ni na okoliš. Isto tako, Agencija je zaključila da navedeni dodatak može poboljšati zootehnička obilježja krmača i prasadi, a kod pasa povećati suhe fekalije. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjena pripravka od Bacillus subtilis C-3102 (DSM 15544) pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Uredba Komisije (EZ) br. 1444/2006 od 29. rujna 2006. o izdavanju odobrenja za Bacillus subtilis C-3102 (Calsporin) kao dodatka hrani za životinje (SL L 271, 30.9.2006., str. 19.).

         (3)  Uredba Komisije (EU) br. 333/2010 od 22. travnja 2010. o odobrenju novog korištenja Bacillus subtilis C-3102 (DSM 15544) kao dodatka hrani za odbijenu prasad (nositelj odobrenja Calpis Co. Ltd. Japan, kojeg u Europskoj uniji zastupa Calpis Co. Ltd. Europe Representative Office) (SL L 102, 23.4.2010., str. 19.).

         (4)  Uredba Komisije (EU) br. 184/2011 od 25. veljače 2011. o odobrenju Bacillus subtilis C-3102 (DSM 15544) kao dodatka hrani za životinje za piliće koji se uzgajaju za nesenje, za purane, manje značajne ptičje vrste i druge ukrasne ptice i pernatu divljač (nositelj odobrenja Calpis Co. Ltd Japan, kojega zastupa Calpis Co. Ltd Europe Representative Office) (SL L 53, 26.2.2011., str. 33.).

         (5)  Provedbena uredba Komisije (EU) 2016/897 оd 8. lipnja 2016. o odobrenju pripravka Bacillus subtilis (C-3102) (DSM 15544) kao dodatka hrani za životinje za kokoši nesilice i ukrasne ribe (nositelj odobrenja Asahi Calpis Wellness Co. Ltd.) i o izmjeni uredbi (EZ) br. 1444/2006, (EU) br. 333/2010 i (EU) br. 184/2011 u pogledu nositelja odobrenja (SL L 152, 9.6.2016., str. 7.).

         (6)  EFSA Journal 2017.; 15(4):4760 i EFSA Journal 2017.; 15(4):4761.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: stabilizatori crijevne flore

                     4b1820

                     Asahi Calpis Wellness Co. Ltd, kojega zastupa Asahi Calpis Wellness Co. Ltd Europe Representative Office

                        Bacillus subtilis

                     DSM 15544

                        Sastav dodatka

                     Pripravak od Bacillus subtilis C-3102
                     DSM 15544 koji sadržava najmanje 1 × 1010 CFU/g dodatka u krutom obliku

                        Karakteristike aktivne tvari

                     Žive stanice Bacillus subtilis

                     DSM 15544

                        Analitička metoda

                     Određivanje brojnosti: metoda razmazivanja uz uporabu triptonskog soja agara u svim ciljnim matricama (EN 15784:2009)
                     Identifikacija: gel-elektroforeza u pulsirajućem polju (PFGE).

                     Krmače
                     Prasad

                     —

                     3 × 108

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 U uputi o uporabi naznačiti:
                                 „Dodatak se istodobno daje krmačama u laktaciji i prasadi.”

                                 3.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili svesti na najmanju moguću mjeru, pri uporabi dodatka hrani za životinje i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                     3. siječnja 2028.

                     Psi

                     1 × 109


title: Provedbena uredba Komisije (EU) 2017/2308 оd 13. prosinca 2017. o odobrenju pripravka od Bacillus subtilis (DSM 5750) i Bacillus licheniformis (DSM 5749) kao dodatka hrani za prasad (nositelj odobrenja Chr. Hansen A/S) (Tekst značajan za EGP. )

text:
                  14.12.2017

                  HR

                  Službeni list Europske unije

                  L 331/19

            PROVEDBENA UREDBA KOMISIJE (EU) 2017/2308
      оd 13. prosinca 2017.
      o odobrenju pripravka od Bacillus subtilis (DSM 5750) i Bacillus licheniformis (DSM 5749) kao dodatka hrani za prasad (nositelj odobrenja Chr. Hansen A/S)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  U skladu s Direktivom 70/524/EEZ pripravak od Bacillus subtilis (DSM 5750) i Bacillus licheniformis (DSM 5749) odobren je bez vremenskog ograničenja Uredbom Komisije (EZ) br. 2148/2004 (3) kao dodatak hrani za svinje za tov i prasad. Taj je pripravak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003. Taj je pripravak odobren na deset godina za odbijenu prasad, svinje za tov, krmače, telad za uzgoj i purane za tov Provedbenom uredbom Komisije (EU) 2017/447 (4).

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s člankom 7. te uredbe podnesen je zahtjev za ponovnu procjenu pripravka od Bacillus subtilis (DSM 5750) i Bacillus licheniformis (DSM 5749) kao dodatka hrani za životinje za prasad. Zahtjev se odnosio i na procjenu tog pripravka za novu uporabu u vodi za piće. Podnositelj zahtjeva zatražio je da se taj dodatak razvrsta u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane („Agencija”) zaključila je u mišljenju od 12. srpnja 2016. (5) da u predloženim uvjetima uporabe pripravak od Bacillus subtilis (DSM 5750) i Bacillus licheniformis (DSM 5749) nema negativan učinak na zdravlje životinja, zdravlje ljudi ili na okoliš. Agencija smatra da navedeni dodatak može poboljšati prirast težine prasadi kada se upotrebljava u hrani za životinje ili u vodi za piće. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Procjena pripravka od Bacillus subtilis (DSM 5750) i Bacillus licheniformis (DSM 5749) pokazala je da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (6)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje u skladu s uvjetima utvrđenima u tom Prilogu.
      Članak 2.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

         (3)  Uredba Komisije (EZ) br. 2148/2004 od 16. prosinca 2004. o trajnim i privremenim odobrenjima određenih dodataka hrani za životinje i odobrenju novih korištenja dodatka već odobrenog u hrani za životinje (SL L 370, 17.12.2004., str. 24.).

         (4)  Provedbena uredba Komisije (EU) 2017/447 оd 14. ožujka 2017. o odobrenju pripravka proizvedenog od bakterija Bacillus subtilis (DSM 5750) i Bacillus licheniformis (DSM 5749) kao dodatka hrani za krmače, odbijenu prasad, svinje za tov, telad za uzgoj i purana za tov i o izmjeni uredaba (EZ) br. 1453/2004, (EZ) br. 2148/2004 i (EZ) br. 600/2005 (nositelj odobrenja Chr. Hansen A/S) (SL L 69, 15.3.2017., str. 19.).

         (5)  EFSA Journal 2016.; 14(9):4558.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU/kg potpune krmne smjese s udjelom vlage od 12 %

                     CFU/l vode za piće

                        Kategorija zootehničkih dodataka. Funkcionalna skupina: stabilizatori crijevne flore.

                     4b1700i

                     Chr. Hansen A/S

                        Bacillus subtilis (DSM 5750) i Bacillus licheniformis (DSM 5749)

                        Sastav dodatka

                     Pripravak od Bacillus subtilis (DSM 5750) i Bacillus licheniformis (DSM 5749) koji sadržava najmanje 3,2 × 1010 CFU/g dodatka
                     (omjer 1: 1)
                     Kruto stanje

                        Karakteristike aktivne tvari

                     Žive spore Bacillus subtilis

                     (DSM 5750) i Bacillus licheniformis (DSM 5749)

                        Analitička metoda
                         (1)

                     Identifikacija i određivanje brojnosti Bacillus subtilis (DSM 5750) i Bacillus licheniformis (DSM 5749) u dodatku hrani za životinje, premiksima, hrani za životinje i vodi:

                                 —

                                 Identifikacija: gel-elektroforeza u pulsirajućem polju (PFGE)

                                 —

                                 Određivanje brojnosti: metoda razmazivanja uporabom tripton soja agara – EN 15784.

                     Prasad

                     —

                     1,3 × 109

                     —

                     6,5 × 108

                     —

                                 1.

                                 U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Dodatak se smije upotrebljavati u vodi za piće.

                                 3.

                                 Za upotrebu dodatka u vodi za piće mora se osigurati homogeno raspršenje dodatka.

                                 4.

                                 U uputi o uporabi naznačiti:
                                 „Dodatak se istodobno daje krmačama u laktaciji i prasadi”

                                 5.

                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodataka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe i kožu.

                     3. siječnja 2028.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2017/2314 оd 13. prosinca 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 20. studenoga 2017. do 30. studenoga 2017. i o određivanju količina koje je potrebno dodati količini utvrđenoj za podrazdoblje od 1. srpnja 2018. do 31. prosinca 2018. u okviru carinskih kvota koje su Uredbom (EZ) br. 2535/2001 otvorene u sektoru mlijeka i mliječnih proizvoda

text:
               14.12.2017

               HR

               Službeni list Europske unije

               L 331/53

         PROVEDBENA UREDBA KOMISIJE (EU) 2017/2314
   оd 13. prosinca 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 20. studenoga 2017. do 30. studenoga 2017. i o određivanju količina koje je potrebno dodati količini utvrđenoj za podrazdoblje od 1. srpnja 2018. do 31. prosinca 2018. u okviru carinskih kvota koje su Uredbom (EZ) br. 2535/2001 otvorene u sektoru mlijeka i mliječnih proizvoda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 2535/2001 (2) otvaraju se godišnje carinske kvote za uvoz proizvoda iz sektora mlijeka i mliječnih proizvoda.

               (2)

               Količine obuhvaćene zahtjevima za uvozne dozvole podnesenima od 20. studenoga 2017. do 30. studenoga 2017. za podrazdoblje od 1. siječnja 2018. do 30. lipnja 2018. za određene kvote premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 20. studenoga 2017. do 30. studenoga 2017. za podrazdoblje od 1. siječnja 2018. do 30. lipnja 2018. za određene su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 2535/2001 za podrazdoblje 1. siječnja 2018. do 30. lipnja 2018. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 2535/2001, koje je potrebno dodati podrazdoblju od 1. srpnja 2018. do 31. prosinca 2018., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 2535/2001 od 14. prosinca 2001. o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode te o otvaranju carinskih kvota (SL L 341, 22.12.2001., str. 29.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         I.A.

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.F.

                  Proizvodi podrijetlom iz Švicarske

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4155

                  —

                  —

         I.H.

                  Proizvodi podrijetlom iz Norveške

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4179

                  —

                  2 707 600

         I.I.

                  Proizvodi podrijetlom s Islanda

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4205

                  —

                  —

                  09.4206

                  —

                  —

         I.K.

                  Proizvodi podrijetlom s Novog Zelanda

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.L.

                  Proizvodi podrijetlom iz Ukrajine

                  Redni br.

                  Koeficijent dodjele – zahtjevi podneseni za podrazdoblje od 1.1.2018. do 30.6.2018.
                  (%)

                  Količine za koje nije podnesen zahtjev koje treba dodati količinama raspoloživima za podrazdoblje od 1.7.2018. do 31.12.2018.
                  (kg)

                  09.4600

                  —

                  3 777 000

                  09.4601

                  —

                  1 250 000

                  09.4602

                  0,608872

                  —